
ОТ  ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Даване на съгласие за участие на Община Бургас с проектопредложение за финансиране по Проект "Красива България"през 2016г. на Министерство на труда и социалната политика 
    
УВАЖАЕМИ ДАМИ И ГОСПОДА, ОБЩИНСКИ СЪВЕТНИЦИ,
Министерство на труда и социалната политика (МТСП) на 17.11.2015 г. стартира кампания за кандидатстване по Проект "Красива България" (ПКБ) за бюджет 2016 г. по следните мерки:
- Мярка М01 „Подобряване на обществената среда в населените места” за сгради с  обществено обслужване в областта на администрацията, културата и изкуствата, вероизповеданията, транспорта и съобщенията, спорта и социалния туризъм;

- Мярка М02 „Подобряване на социалната инфраструктура” за сгради за обществено обслужване в областта на: образованието и науката (детски ясли и градини, училища, вкл. висши, научни и академични звена и др. подобни); здравеопазването (лечебни заведения за болнична и извънболнична помощ, центрове за спешна медицинска помощ и др. подобни); предоставянето на социални услуги в общността, които не са от резидентен тип (дневни центрове, центрове за обществена подкрепа, центрове за социална рехабилитация и интеграция, центрове за работа с деца на улицата, социално учебно-професионални центрове, звена „Майка и бебе”, приюти и обществени трапезарии);
- Мярка М02-01 „Подобряване на социалните услуги от резидентен тип”  за съществуващи сгради или самостоятелни обекти в тях, или ново строителство, с цел предоставяне на социални услуги в общността от резидентен тип (център за настаняване от семеен тип, център за временно настаняване, кризисен център, защитено жилище, наблюдавано жилище и преходно жилище).
          Допустими кандидати по мярка М01, М02, М02-01 са общините и държавните институции, собственици на оферираните обекти.    
 Финансовата рамка на всяко проекто-предложение е следната: 

- общата стойност на бюджета е минимум 30 000 лв. с ДДС и максимум 300 000 лв. с ДДС;

- съфинансиращата вноска от кандидата при мерки М01 и М02 е минимум 50%, а при мярка М02-01 – минимум 20%;

- финансирането от ПКБ при мерки М01 и М02 е максимум 100 000 лв. с ДДС, а при мярка М02-01 – максимум 160 000 лв. с ДДС.

2. Разпределението на общия бюджет за обект със стойност за СМР/СРР по-малка или равна на 180 000 лева с ДДС, независимо от мярката, е както следва: 

- 95% за СМР/СРР;

- 5% за организация, оперативно управление и контрол от страна на ПКБ.

Крайният срок за подаване на проектни предложения по всички мерки е до 18.01.2016 г. 

    Община Бургас е в процес на разработване на проектно предложение по Мярка 02 – Проектно предложение с работно заглавие „Ремонт на покрива на Център за обществена подкрепа и подобряване на дворното пространство чрез ремонт на оградата и монтиране на беседка“, находящ  се в гр. Бургас, к-с „Братя Миладинови“, ул. „Дрин” № 9.

          Центърът за обществена подкрепа /ЦОП/ е социална услуга в общността и е разкрит със Заповед РД 01-574/15.09.2006г. на изпълнителния директор на Агенция "Социално подпомагане" като държавно делегирана дейност. Представлява комплекс от социални услуги, свързани с превенция на изоставянето, превенция на насилието и отпадане от училище, деинституционализация и реинтеграция на деца, обучение в умения на самостоятелен живот и социална интеграция на деца от институции, консултиране и подкрепа на семейства в риск, оценяване и обучение на бъдещи приемни родители и осиновители, консултиране и подкрепа на деца с противообществени прояви.

Центърът за обществена подкрепа /ЦОП/ предлага социални услуги в подкрепа на деца и семейства в риск, в това число и услугите „24-часова грижа в Център „Спешен прием“ и „Изслушване и разпит на деца, участващи в съдебни процедури“ в специализирано помещение „Синя стая“.

В сградата осъществява своята дейност и Отдел „Закрила на детето” към Дирекция „Социално подпомагане”- гр. Бургас. Една от стаите на ЦОП /ст.№7/ е предоставена за ползване на екип по приемна грижа по проект  „И аз имам семейство“. Естеството на предлаганите услуги изисква създаване на комфортна и приветлива обстановка за потребителите.

Сградата представлява масивна двуетажна постройка, с разгъната застроена площ от 1026,28 кв.м. по плана на к-с „Братя Миладинови“ с АОС № 4503/14.02.2007г. Въведена е в експлоатация през 2006 година. Поради некачествено изпълнение на строителните дейности, от момента на функциониране като социална услуга през месец юли 2007 година, в сградата има сериозни проблеми като пропуквания по таваните, стените, провисване на врати, течове и др.
Покривът на сградата е в силно амортизирано състояние и спешно се нуждае от ремонт. Поради пропуквания по таваните и теч, през 2014 г. е извършен технически оглед и замерване от специалисти от отдел „Строителство“ на Община Бургас.
По проекта се предвижда да се извършат следните видове строително-ремонтни дейности: поставяне на хидроизолационно покритие от два слоя на покривна плоча и по бордове, нанасяне на изравнителна шпакловка по вертикални стени на бордове, монтаж на нова воронка, поставяне на минерална двуслойна драскана мазилка по ограда, облицовка на шапка на стени под метална ограда с готови каменни плочи, изграждане на бетонова площадка за беседка, изработка, доставка и монтаж на дървена беседка.
      Прогнозната стойност на СМР възлиза на 60 000 лв. (шестдесет хиляди лева) с включен ДДС. 
   Съобразно ръководството за дейността, организацията и управлението на проект «Красива България», Община Бургас трябва да осигури минимум 50% от общата стойност на бюджета. Необходимото съфинансиране в размер на 30 000 лв., ще бъде включено в Бюджет 2016 г. на Община Бургас.
   Тези средства са непосилни за бюджета на социалната услуга. Предвид големия размер на необходимата сума е неудачно да се натоварва и единствено общинския бюджет.   
 Предвид гореизложеното, предлагам  Общински съвет Бургас да вземе следните
РЕШЕНИЯ:

  1. Дава съгласие Община Бургас да кандидатства по проект «Красива България» за бюджет 2016 г., по Мярка М02 „Подобряване на социалната инфраструктура” с проектно предложение с работно наименование „Ремонт на покрива на Център за обществена подкрепа и подобряване на дворното пространство чрез ремонт на оградата и монтиране на беседка“, находящ  се в гр. Бургас, к-с „Братя Миладинови“, ул. „Дрин” № 9.
        2. Дава съгласие при одобрение на проекта, Община Бургас да съфинансира проекта със сумата от 30 000 лв.
        3. За осигуряване на необходимото съфинансиране средствата да бъдат включени в Бюджет 2016г. на Община Бургас.
        4. След изпълнение на планираните строително–ремонтни дейности, предназначението на обекта да не се променя за срок от минимум 5 години.

Приложение:

1. Копие на Акт за общинска собственост № 4503/14.02.2007г.
                  2. Копие на подкрепящо писмо с Вх. №24-00-2231/14.12.15 г. от директора на Дирекция „Социално подпомагане“ - Бургас.
ДИМИТЪР НИКОЛОВ

Кмет на Община Бургас
Съгласували:
Красимир Стойчев

Заместник-кмет  „Финанси, бюджет и икономика“
Д-р Лорис Мануелян

Заместник-кмет „Здравеопазване,  социални дейности и спорт”
Златина Караиванова
Началник отдел «Бюджет и финанси»
Мая Казанджиева

Директор на дирекция „Социални дейности, здравеопазване  и спорт“
Тодор Вълчев

Старши юрисконсулт в дирекция „Социални дейности, здравеопазване  и спорт“
Изготвил:
Адриана Христова
Главен специалист в дирекция „Социални дейности, здравеопазване  и спорт“

